73. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 159 της 27/27 Σεπτ. 1963 (ΦΕΚ Α΄ 167) Περί διατάξεων τινών περί διαγωνισμού Δικηγόρων και επεκτάσεως των δια τα έτη 1961 και 1962 ληφθέντων υπέρ των υποψηφίων Δικηγόρων μέτρων και δια το έτος 1963. Λαβόν υπ’ όψιν ότι τα δια του κατατεθέντος εις την Βουλήν και μη επιψηφισθέντος λόγω διαλύσεως αυτής σχεδίου Νόμου «περί διατάξεών τινων περί διαγωνισμού Δικηγόρων και επεκτάσεως των δια τα έτη 1961 και 1962 ληφθέντων υπέρ των υποψηφίων Δικηγόρων μέτρων και δια το έτος 1963» ρυθθμιζόμενα θέματα έχουσιν επείγοντα χαρακτήρα, αποφασίζει: Άρθρ.1.-1.Δια τους προβλεπομένους κατά Νόμον όπως διεξαχθούν δια τοέτος 1963 διαγωνισμούς υποψηφίων δικηγόρων, το συμφώνως προς τας διατάξεις του Κώδικος περί δικηγόρων ελάχιστον όριον πληρωτέων θέσεων δι’ εκάστην εξεταστικήν περίοδον τετραπλασιάζεται δια τας Αθήνας, Πειραιά και Θεσσαλονίκην. Αι επί πλέον του ισχύοντος παγίου ελαχίστου ορίου προστιθέμεναι κατ’ εξαίρεσιν δυνάμει του παρόντος θέσεις, πληρούνται αποκλειστικώς εξ εχόντων τα νόμιμα προσόντα πτυχιούχων Νομικής, εγγεγραμμένων εις Ανωτάτην Σχολήν μέχρι του Ακαδημαϊκού έτους 1953-1954, ως και των εγγεγραμμένων εις Νομικήν Σχολήν Ελληνικού Πανεπιστημίου κατά το Ακαδ. έτος 1954-1955, νομίμως μετεχόντων εις τον διαγωνισμόν, κατόπιν επιτυχίας των και κατά την σειράν επιτυχίας των εις αυτόν. Αι λοιπαί θέσεις εκάστης εξεταστικής περιόδου, ήτοι αι συγκροτούσαι το πάγιον ελάχιστον όριον των κατά τον Κώδικα περί δικηγόρων εις εκάστην των πόλεων τούτων πληρωτέων θέσεων, πληρούνται αποκλειστικώς και μόνον εκ των εχόντων τα νόμιμα προσόντα πτυχιούχων της Νομικής, εγγεγραμμένων εις Ανωτάτην Σχολήν μετά το Ακαδημαϊκόν έτος 1953-1954, νομίμως μετεχόντων εις τον διαγωνισμόν κατόπιν επιτυχίας των και κατά την σειράν της επιτυχίας των . 2.Προκειμένου περί των λοιπών περιφερειών της Χώρας, οι πτυχιούχοι της Νομικής οι εγγεγραμμένοι εις Ανωτάτην Σχολήν μέχρι του Ακαδημαϊκού έτους 1953-1954, ως και οι εγγεγραμμένοι εις Νομικήν Σχολήν Ελληνικού Πανεπιστημίου κατά το Ακαδ. έτος 1954-1955 και νομίμως συμμετέχοντες εις τους διαγωνισμούς του έτους 1963, διορίζονται εις το Πρωτοδικείον του τόπου της γεννήσεως των ή της νομίμου εγκαταστάσεως των εφ’ όσον είναι εγγεγραμμένοι ως ασκούμενοι είτε παρ’ αυτοίς είτε  παρά τοις Πρωτοδικείοις Αθηνών, Πειραιώς, Θεσσαλονίκης κατόπιν επιτυχίας εις τον διαγωνισμόν, πέραν του υπό του Κώδικος περί δικηγόρων προβλεπομένου αριθμού θέσεων. 3.Πτυχιούχοι της Νομικής νομίμως μετασχόντες εις τους μέχρι του έτους 1962 διεξαχθέντας διαγωνισμούς και μη επιτυχόντες εις αυτούς, μη έχοντες δε υπερβή κατά τον χρόνον της τοιαύτης εξετάσεώς των το υπό του άρθρ. 3 παρ. 3, ως τούτο ετροποποιήθη υπό του άρθρ. 4 του Ν.Δ. 4189/1961, προβλεπόμενον όριον ηλικίας, δύνανται να μετάσχουν και εις τους κατά τας διατάξεις των παρ. 1 και 2 του παρόντος διαγωνισμούς και μετά την υπέρβασιν του ορίου τούτου. Άρθρ.2.-1.Ο προκηρυχθείς δια την πρώτην εξεταστικήν περίοδον του έτους 1963 διαγωνισμός υποψηφίων δικηγόρων αναβάλλεται εις χρόνον ορισθησόμενον δι’ αποφάσεως του επί της Δικαιοσύνης Υπουργού. 2.Ο διαγωνισμός των υποψηφίων δικηγόρων της δευτέρας εξεταστικής περιόδου του έτους 1963 θέλει προκηρυχθή εις χρόνον καθορισθησόμενον δια της σχετικής περί προκηρύξεως αποφάσεως του επί της Δικαιοσύνης Υπουργού. 3.Εις τον κατά την παρ. 1 του παρόντος διαγωνισμόν θέλουσι γίνει δεκτοί υποψήφιοι κεκτημένοι τας προς τούτο νομίμους προϋποθέσεις μέχρι της 31 Ιουλ. 1963. Εις τον κατά την παρ. 2 του παρόντος διαγωνισμόν θέλουσι γίνει δεκτοί υποψήφιοι αποκτώντες τας νομίμους προϋποθέσεις μέχρι 31 Δεκ. 1963. Άρθρ.3.-(Αναφερόμενον εις τον αριθμόν των Ειρηνοδικών Β΄ τάξεως, παρατίθεται εν Τόμ. 6 σελ. 294,34). Άρθρ.4.-(Παρατίθεται εν Τόμ. 6 σελ. 38,04) Άρθρ.5.-Η παρούσα κυρωθήσεται νομοθετικώς μερίμνη του επί της Δικαιοσύνης Υπουργού και δημοσιευθήσεται δια της Εφημερίδος της Κυβερνήσεως. (Αντί της σελ. 390,15(α) Σελ.  390,15(β) 243-35 Κώδικας περί Δικηγόρων 6.Δ.α.73 